અમદાવાદ: દારૂબંધીના નવા કાયદાના અમલીકરણ બાદ પણ રાજ્યમાં ઠેરઠેર દારૂ વેચાઇ રહ્યો છે અને લોકો પોલીસના ડર વગર બિન્ધાસ્ત દારૂ પી રહ્યા છે. ગઇ કાલે મોડી રાત્રે સુરતના અડાજણ વિસ્તારમાં આવેલા એક રો હાઉસમાં દારૂની મહેફિલ માણી રહેલા સિટી મામલતદાર સહિત નવ લોકોને નશાની હાલતમાં પોલીસે પકડી પાડતાં સમગ્ર વિસ્તારમાં ચકચાર મચી ગઇ છે. સમાજની મિટિંગ હોવાનું બહાનું કાઢીને રો હાઉસમાં દારૂની મહેફિલ માણતા હોવાનું પોલીસ તપાસમાં સામે આવ્યું છે. અડાજણ પોલીસે તમામ વગદાર લોકોની ધરપકડ કરીને તેમને મેડિકલ ચેકઅપ માટે હોસ્પિટલમાં મોકલી આપ્યા છે.